《风入松 唤春》
明代·俞彦

唤春春总不回眸。只索休休。燕成翁媪莺成叟。更堪雨惨风愁。

一夜香魂无处，原来都在根头。

匆匆因甚逝波流。容易拌丢。艳阳如绣天如酒，恁般下得忙收。

赖有情人慰我，绿肥也亚红稠。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。